Ivan Král

Ivan Král (* 12. máj 1948, Praha, Česko† 2. február 2020, Michigan, USA) bol česko-americký hudobník, ktorý sa preslávil ako basgitarista skupiny Patti Smith Group v sedemdesiatych rokoch 20. storočia. Bol tiež jedným z režisérov dokumentárneho filmu The Blank Generation z roku 1976 a bol nominovaný na Českého leva v roku 2001 v kategórii Najlepšia hudba k filmu Kabriolet.

Život 
Spoločne so svojím bratom Pavlom a rodičmi emigroval do New Yorku v roku 1966. Jeho otec Karel tu pracoval ako prekladateľ pre ČTK. 

Najprv tu pracoval pre vydavateľstvo Apple Records a počas toho sa tiež venoval aktívnemu hraniu v skupine Luger. Neskôr sa stal členom skupiny Blondie, ale nedlho po svojom príchode odišiel. V roku 1975 sa stal členom sprievodnej skupiny speváčky Patti Smith, s ktorou nahral štyri štúdiové albumy a napísal pre ňu rad piesní (napríklad „Ask the Angels“, „Pissing in a River“ alebo „Dancing Barefoot“). Jej skupina sa rozpadla v roku 1979 a Kral krátko pôsobil v skupine Johna Calea (z ich spolupráce vzišiel len koncertný album Even Cowgirls Get the Blues, ktorý vyšiel až koncom osemdesiatych rokov). Začiatkom osemdesiatych rokov bol členom skupiny speváka Iggyho Popa, s ktorým nahral albumu Soldier (1980) a Party (1981). Na prvý album Kral neprispel ani jednou piesňou, na druhom je však spolu s Popom autorom ôsmich piesní (napríklad aj hitu „Bang Bang“, ktorý neskôr nahral David Bowie).

Po odchode zo skupiny Iggyho Popa spolupracoval so spevákom Johnom Waitom (hral na jeho albume Ignition). Neskôr zložil hudbu pre niekoľko filmov, ako napríklad Subway Riders (1982) a Bistro (1982). Ďalej potom pracoval ako producent (napríklad so skupinami Band of Outsiders, The Vipers a Joy Rider) a hral so skupinou Eastern Bloc, s ktorou v roku 1987 vydal rovnomenný album. Začiatkom deväťdesiatych rokov sa začal vracať do Československa, kde pokračoval v práci producenta (Lucie, Mňága a Žďorp alebo Garage). Tiež vydal niekoľko sólových albumov, pričom s najväčším úspechom sa stretol ten prvý, Nostalgia z roku 1995. V roku 1997 nahral album Alias spolu s Ivanom Hlasom, bubeníkom Davidom Kollerom a basgitaristom Karlom Šůchom.

V roku 1995 o ňom režisér Zdeněk Suchý nakrútil dokumentárny film Dancing Barefoot.

Diskografia

Sólová 
 Nostalgia (1995)
 Looking Back (1996)
 Native: His Native Complete (1996)
 Alias (1997) (spoločne s Ivanom Hlasom, Davidom Kollerom a Karlom Šůchom).
 Modré z nebe (soundtrack) (1997)
 Prohlédnutí / Clear Eyes (1998)
 ... "dancing barefoot" (1999)
 Dancing Reboot Ivan Král Remixed (1999)
 Živě, dětským domovům (1999)
 Best of Ivan Král (2001)
 Cabriolet (soundtrack) (2001)
 Photoalbum (2001)
 Erotická revue (2003) (spoločne s Renatou Rýchlou)
 Bang Bang! (2005)

Ostatné 
 Horses (Patti Smith, 1975) - basgitara, gitara
 Radio Ethiopia (Patti Smith, 1976) - basgitara, gitara
 Easter (Patti Smith, 1978) - basgitara, gitara
 Wawe (Patti Smith, 1979) - basgitara, gitara, klávesy, violončelo
 Soldier (Iggy Pop, 1980) - gitara, klávesy
 Party (Iggy Pop, 1981) - gitara, klávesy
 Ignition (John Waite, 1982) - gitara, klávesy
 Insomnia in Zambia (Joy Rider, 1983) - produkcia
 Outta the Nest (The Vipers, 1984) - produkcia
 Everything Takes Forever (Band of Outsiders, 1984) - produkcia
 Up the River (Band of Outsiders, 1985) - produkcia
 Even Cowgirls Get the Blues (John Cale, 1987) - basgitara
 Eastern Bloc (Eastern Bloc, 1987) - produkcia, basgitara, gitara, klávesy, spev
 Playtime (Marc Jeffrey, 1990) - basgitara, klávesy
 Exit at the Axis (Sky Cries Mary, 1991) - gitara
 Native (Native, 1992) - produkcia, rôzne nástroje, spev
 Satisfied Mind (The Walkabouts, 1993) - gitara, syntetizátor
 Hudba z filmu Amerika (Michal Dvořák & David Koller, 1994) - gitara
 Černý kočky mokrý žáby (Lucie, 1994) - produkcia, gitara, basgitara
 Garage (Garage, 1994) - produkcia
 Ryzí zlato (Mňága a Žďorp, 1995) - produkcia, gitara, klávesy
 Alice (Alice, 1995) - produkcia, gitara
 Live from Bunkr - Prague (Noel Redding and Friends, 1996) - produkcia, gitara
 Happyend (Mňága a Žďorp, 1996) - produkcia, gitara, basgitara, klávesy
 Pohyby (Lucie, 1996) - produkcia
 Znám tolik písní... (Jiří Suchý, 1996) - produkcia
 Walk Choc Ice (Walk Choc Ice, 1998) - produkcia
 Gypsy Streams (Triny Vocal Trio, 2001) - produkcia, gitara, klávesy, basgitara
 Spousta andělů (Aneta Langerová, 2004) - produkcia
 Peace Breaker (Skew Siskin, 2007)
 Come Hell or High Water (The Flowers of Hell, 2009) - basgitara
 Love, Logic & Will (Debbi, 2013)

Referencie

Externé odkazy 
 www.ivankral.net - oficiálna stránka

Zdroj 

Českí rockoví speváci
Českí popoví speváci
Českí džezoví speváci
Českí rockoví gitaristi
Českí popoví gitaristi
Českí džezoví gitaristi
Českí rockoví klávesisti
Českí popoví klávesisti
Českí džezoví klávesisti
Českí rockoví klaviristi
Českí popoví klaviristi
Českí džezoví klaviristi
Českí rockoví basgitaristi
Českí džezoví basgitaristi
Českí violončelisti
Českí skladatelia modernej hudby
Českí skladatelia filmovej hudby
Českí hudobní producenti
Českí režiséri dokumentárnych filmov
Rockoví speváci USA
Popoví speváci USA
Džezoví speváci USA
Rockoví gitaristi USA
Popoví gitaristi USA
Džezoví gitaristi USA
Rockoví klávesisti USA
Popoví klávesisti USA
Džezoví klávesisti USA
Rockoví klaviristi USA
Popoví klaviristi USA
Džezoví klaviristi USA
Rockoví basgitaristi USA
Džezoví basgitaristi USA
Violončelisti USA
Skladatelia modernej hudby USA
Skladatelia filmovej hudby USA
Hudobní producenti USA
Českí emigranti a exulanti
Protopunkoví hudobníci
Beatová síň slávy
Osobnosti USA českého pôvodu
Osobnosti z Prahy